કેરળમાં છેલ્લાં ૧૮ દિવસથી વરસાદ પડી રહ્યો છે. કોઝિકોડ અને કુન્નુર વિસ્તારમાં પૂરની સ્થિતિ છે. આ વિસ્તારમાં ચાર લોકોનાં મોત નોંધાયાં છે અને એક ડઝનથી વધુ લોકોને ઇજા પહોંચી છે. વરસાદ જે રીતે પડી રહ્યો છે તે જોતાં કોઇ પણ સંભવિત કટોકટીથી બહાર આવવા નેશનલ ડિઝાસ્ટર મેનેજમેન્ટની ટીમ અને રાજ્યનું વહીવટીતંત્ર એલર્ટ પર છે. ભારે વરસાદને કારણે ઉત્તર-પૂર્વના રાજ્યો ત્રિપુરા, મણિપુર, આસામ અને મિઝોરમમાં પણ પૂરની સ્થિતિ સર્જાઇ છે.